প্রতিযোগীদের ‘চাটতে’ হবে। শুনতে খুব অদ্ভুত শোনালেও এটাই সত্যি। ‘এমটিভি স্প্লিটসভিলা সিজন ৯’-এর প্রায় সব টাস্কই বেশ ‘কিংকি’। হোস্ট যখন ‘সানি লিওনি’, তখন এমন অদ্ভুত টাস্ক থাকা অবশ্য খুব বেখাপ্পা নয়। তবে চলতি বাংলায়, কলেজ-পড়ুয়াদের মধ্যে ‘চাটন’ শব্দটা যে অর্থ বহন করে, এখানে বিষয়টা ঠিক তেমন নয়। 
চলতি বাংলায় ‘চাটন’ বলতে বোঝায় কাউকে তীক্ষ্ণ হিউমর-এ এমনভাবে বিদ্ধ করা যাতে সে বেশ অপ্রস্তুতে পড়ে। কিন্তু এক্ষেত্রে বিষয়টা অন্য। আক্ষরিক অর্থেই ‘চাটতে’ হবে প্রতিযোগীদের এবং সেই টাস্কটি আবার ‘জয়েন্ট’ অর্থাৎ পার্টনারের সঙ্গেই হাতে হাত মিলিয়ে করতে হবে।
তবে তা বলে এই নয় যে দু’জন দু’জনকে চাটতে হবে! আসল ব্যাপার হল, প্রত্যেক পুরুষ প্রতিযোগীকে একটি করে খাবার জিনিস চাটতে দেওয়া হবে, তার চোখ বাঁধা অবস্থায়।  সেই জিনিসটি চেখে তাঁকে বুঝতে হবে বস্তুটি আসলে কী। এর পরে তাঁকে সেই বস্তুটির ছবি আঁকতে হবে বোর্ডে। সেই ছবি দেখেই তাঁর মহিলা পার্টনার প্রতিযোগীকে বলতে হবে ঠিক কী চাখতে দেওয়া হয়েছিল।
ইতিমধ্যেই শ্যুট হয়ে গিয়েছে এই এপিসোড। কারও ভাগ্যে পড়েছিল চকোলেট তো কারও কপালে জুটেছিল চিলি পেস্ট। মোট ৭টি উপকরণ ছিল। চকোলেট ও চিলি পেস্ট ছাড়াও ছিল সম্বর চাটনি, করলা, কেচাপ, করলা-মেয়োনিজ। সব মিলিয়ে শ্যুটিং পর্ব হয়ে উঠেছিল বেশ জমজমাট। এখন টেলিকাস্ট হওয়ার পরেই জানা যাবে, কারা এই টাস্কে সফল হলেন আর কারা বিফল।     
আরও পড়ুন
ভারতের প্রতিনিধি পুনম পাণ্ডে! কোথায়? কারা নিয়ে গেল?
টিভি-তারকা শাহির শেখ টুইট করলেন নতুন বাড়ির ছবি